Hoe om by klerekas.com te koop
Tuis › Hoe om by klerekas.com te koop
Is die items in jou klerekas op gewas, deur gestryk, vaal gedra en jou vellies kaf gedraf? Smag jou klerekas na nuwe items? Goeie nuus! klerekas.com het klere wat selfs jou ouma se naaimasjien jaloers sal maak en jou hangers sal laat kreun. Die beste van alles? Dis so maklik soos 1… 2… 3… om jou klerekas.com pakkie te bestel en jy hoef nie eers jou bed te verlaat nie -jy’s inelkgeval te mooi om parkeerplek te soek.
Besluit op jou gunsteling item in die klerekas.com versameling.
Nou is dit tyd om jou grootte of die kleur van jou keuse (indien van toepassing) te selekteer.
Voeg hierdie item(s) in die klerekas.com mandjie.
(Indien jou klerekas by die huis na meer items smag, herhaal stap 1 tot 3.)
Sodra jy tevrede is met die inhoud in jou mandjie, is dit tyd om te laat waai na die kassier! Vul die nodige inligting in sodat jou klerekas.com pakkie so gou as moontlik by jou kan uitkom en in jou kas kan hang.
*Ons stel voor jy stoor jou inligting, want jy gaan beslis nog baie inkopies by klerekas.com wil doen.
Payfast (‘n eksterne party met hul eie prosedures) bied die beste en veiligste manier van betaling, volg die nodige stappe en instruksies om jou betaling te voltooi.
Nadat jy die nodige inligting voltooi het, klik op “Gaan voort na betaling”
Sodra jou betaling suksesvol is, sal die kassier dit met jou kommunikeer.
Jou klerekas.com pakkie is nou gereed om aan jou te pronk!
Alle klerekas.com items word spesiaal verpak en saam met die Dawn Wing-posman gestuur. Klerekas.com pakkies neem ongeveer drie (3) werksdae om by jou afgelewer te word. (Neem kennis daarvan dat die meeste van ons items handgemaak word, daarom mag dit somtyds bietjie langer neem. Indien dit die geval is sal jy ‘n e-pos of oproep van die Kassier ontvang.)
Jy sal ‘n verwysingsnommer per e-pos ontvang sodat jy jou klerekas.com pakkie maklik kan opspoor. Lees dié nommer op Dawn Wing se webwerf in en hou so jou pakkie se vordering dop.
Indien jy nie in ‘n groot(erige) stad woon nie, mag die posman moontlik ‘n klein bietjie langer neem om jou te bereik.
Sou jy nie tevrede wees met jou klerekas.com item nie, stuur gerus vir ons ‘n e-pos na posbus@klerekas.com. Wanneer ons jou e-pos ontvang het sal ons reël dat die posman jou weer besoek om die item wat nie pas nie op te laai … Sodra ons die item ontvang het, en dit is nie beskadig nie, sal ons vir jou ‘n #klerekaskoepon stuur vir die waarde van jou item. #Gratisaflewering is geldig vir EEN transaksie, daarna beloop dit R100 vir elke rit wat die posman moet aflê.
Onthou, daar is slegs ‘n beperkte hoeveelheid van elke item beskikbaar op klerekas.com, so vining spring, lekker koop!